**OSNOVNA ŠKOLA „BRAĆA GLUMAC“**

Broj: 144/2018

Lastovo, 11. travnja 2018. godine

**ZAPISNIK SA 18. SJEDNICE ŠKOLSKOG ODBORA ODRŽANE DANA 11. TRAVNJA 2018. GODINE S POČETKOM U 12.45 SATI**

Nazočni: Daniela Rizvanović, Andrea La Volpicella, Zdenka Simić, Jakša Škratulja, Jasenka Šantić

Izostali: Ivka Barbić, Anita Jančić Lešić,

Ostali nazočni: Vedrana Ortika Medini, ravnateljica, Ivana Ivelja, tajnica

Daniela Rizvanović, predsjednica, pozdravljam nazočne i utvrđujem da postoji kvorum. Dajem sljedeći dnevni red na usvajanje:

DNEVNI RED:

1. Usvajanje Zapisnika sa 17. sjednice Školskog odbora (u privitku)

2. Davanje prethodne suglasnosti ravnateljici Škole za zaposlenje stručnog suradnika/ice knjižničara/ke temeljem raspisanog natječaja od 15. ožujka 2018. godine

3. Davanje prethodne suglasnosti ravnateljici Škole za zaposlenje vjeroučitelja/ice temeljem obavijesti Katehetskog ureda od 21.ožujka 2018.g.

4. Razno

**Dnevni red je jednoglasno prihvaćen.**

**Ad.1.** Usvajanje Zapisnika sa 17. sjednice Školskog odbora (u privitku)

Daniela Rizvanović, predsjednica, zapisnik ste dobili u materijalima, ima li primjedbi, nadopuna?

Jasenka Šantić,član, ostala bih suzdržana na prihvaćanje zapisnika budući nisam nazočila na prošloj sjednici. Čitajući zapisnik uočila sam grešku u prvoj točki dnevnog reda gdje je odluka o zapisniku prihvaćena sa 6 glasova, a sjednici je nazoočilo 5 članova, pa da se ispravi taj broj.

Daniela Rizvanović, predsjednica, ova primjedba je sastavni dio Zapisnika sa prošle sjednice, te dajem odluku na usvajanje.

1. **Prihvaća se Zapisnik s 17. sjednice Školskog odbora.**

Odluka je prihvaćena sa 5 glasova za i 1 suzdržanim glasom.

**Ad.2.** Davanje prethodne suglasnosti ravnateljici Škole za zaposlenje stručnog suradnika/ice knjižničara/ke temeljem raspisanog natječaja od 15. ožujka 2018. godine

Daniela Rizvanović, predsjednica, po ovoj točki dnevnog reda dajem riječ ravnateljici Škole.

Vedrana Ortika Medini, ravnateljica, natječaj za ovo radno mjesto je raspisan 15.ožujka, budući imamo zakonsku obavezu raspisivanja natječaja kada radi netko nestručan,a dosadašnja radnica Ivana Marčeta Frlan je otišla na rodiljni dopust, te imamo samo jednu pristiglu zamolbu i to Marine Grgurević, učiteljice talijanskog jezika. Ona radi 20 sati kao učitelj talijanskog jezika i sada bi radila i knjižnicu 20 sati. Naravno to je nestručno, pa je možemo zaposliti najduže na 5 mjeseci tj.u ovom slučaju do 30.lipnja.

Daniela Rizvanović, predsjednica, dajem odluku na usvajanje:

1. **Temeljem članka 24. Statuta škole Školski odbor daje ravnateljici škole prethodnu suglasnost za zasnivanje radnog odnosa sa stručnom suradnicom knjižničarkom Matrinom Grgurević, ali najdulje do 30.lipnja 2018.g.**

Odluka je jednoglasno prihvaćena.

**Ad.3.** Davanje prethodne suglasnosti ravnateljici Škole za zaposlenje vjeroučitelja/ice temeljem obavijesti Katehetskog ureda od 21.ožujka 2018.g.

Daniela Rizvanović, predsjednica, po ovoj točki dnevnog reda dajem riječ ravnateljici Škole.

Vedrana Ortika Medini, ravnateljica, kao što vam je poznato dosadašnja vjeroučiteljica Stefanie Čihoratić je otišla na rodiljni dopust, te je prema obavijesti Katehetskog ureda novi vjeroučitelj u našoj školi Marko Vrkić. Školski odbor i u ovom slučaju treba dati suglasnost za zaposlenje.

Daniela Rizvanović, predsjednica, dajem odluku na usvajanje:

Odluka je jednoglasno prihvaćena.

**1. Temeljem članka 24. Statuta škole Školski odbor daje ravnateljici škole prethodnu suglasnost za zasnivanje radnog odnosa sa vjeroučiteljem Markom Vrkićem do povratka na rad vjeroučiteljice Stefanie Čihoratić.**

**Ad.4.** Razno

Daniela Rizvanović, predsjednica, otvaram raspravu po ovoj točki, ako netko ima nešto za reći ili pitati.

Zdenka Simić,član, osjećam nekakvu obavezu kao član Školskog odbora pitati ravnateljicu budući smo upoznati, a ne znamo odgovor, da li je dobijeno odobrenje u svezi zaposlenja Petra Grgurevića na puno radno vrijeme ili još uvijek on radi bez odobrenja.

Vedrana Ortika Medini, ravnateljica, odobrenje tj. suglasnost je zatražena za nadopunu satnice do punog vremena, ali nažalost još uvijek nije odobrena. Imam usmeno odobrenje.

Ivana Ivelja,tajnica, ja moram konstatirati da ravnateljica ne bi smjela sklapati Ugovore o radu sa radnicima bez suglasnosti Ministarstva tj. odobrenja za određeni broj sati, te ako to radi, tada radi protivno zakonu za što je i odgovorna. Ravnateljici je ukazano da ne bi smjela bez suglasnosti Ministarstva povećavati satnicu učitelju Petru Grgureviću. Smatram da Školski odbor nije odgovoran za ovaj propust.

Predsjednica je zaključila sjednicu. Dovršeno u 13.15 sati.

Zapisničar Predsjednica

Ivana Ivelja Daniela Rizvanović